**LĒMUMS**

Liepājā

|  |  |
| --- | --- |
| 2022.gada 17.martā | Nr.120/5  (prot. Nr.5, 41.§) |

Par zemesgabala Klaipēdas ielā,

blakus nekustamajam īpašumam

Klaipēdas ielā 104C, daļas nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu un pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot akciju sabiedrības "LPB" 2022.gada 27.janvāra vēstuli Nr.01-06/24 "Par Zemes nomas līguma pagarināšanu par Klaipēdas ielas daļas (kadastra Nr.1700 043 0317) nomu", 2012.gada 28.jūnija zemes nomas pārjaunojuma līgumu, kas 2019.gada 14.janvārī noslēgts starp Liepājas pilsētas pašvaldību un akciju sabiedrību "LPB", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 21.februāra priekšlikumu (sēdes protokols Nr.3) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt akciju sabiedrībai "LPB" (reģistrācijas Nr.52103003541; juridiskā adrese: Brīvības iela 56, Liepāja) līguma par zemesgabala Klaipēdas ielā, Liepājā (kadastra apzīmējums 1700 043 0317), blakus nekustamajam īpašumam Klaipēdas ielā 104C, daļas 1341 kv.m platībā iznomāšanu termiņu līdz 2027.gada 30.martam nekustamā īpašuma Klaipēdas ielā 104C darbības un transporta plūsmas nodrošināšanai, autostāvvietu izveidošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2019.gada 14.janvāra zemes nomas pārjaunojuma līgumā par zemesgabala Klaipēdas ielā (kadastra apzīmējums 1700 043 0317), blakus nekustamajam īpašumam Klaipēdas ielā 104C, daļas iznomāšanu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā 2018.gada 7.novembrī un ir spēkā līdz 2027.gada 30.martam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja akciju sabiedrība "LPB" vainas dēļ grozījums 2019.gada 14.janvārī noslēgtajā zemes nomas pārjaunojuma līgumā par zemesgabala Klaipēdas ielā daļas nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |